CELEX: 52012PC0061
Language: mt
Date: 2012-02-17
Title: Proposta għal DEĊIŻJONI TAL-KUNSILL li timmodifika d-Deċiżjoni tal-Kunsill 2001/822/KE dwar l-assoċjazzjoni tal-pajjiżi u t-territorji lil hinn mill-baħar mal-Komunità Ewropea

|
			
		
		
		52012PC0061
		
			Proposta għal DEĊIŻJONI TAL-KUNSILL li timmodifika d-Deċiżjoni tal-Kunsill 2001/822/KE dwar l-assoċjazzjoni tal-pajjiżi u t-territorji lil hinn mill-baħar mal-Komunità Ewropea /* COM/2012/061 final - 2012/0024 (CNS) */
			
				
		
		
			
			   	MEMORANDUM TA’ SPJEGAZZJONI
F'konformità mad-Deċiżjoni
tal-Kunsill Ewropew tad-29 ta' Ottubru 2010 li timmodifika
t-Trattat dwar il-Funzjonament tal-Unjoni Ewropea, il-kollettività
Franċiża ta' Saint-Barthélemy, li qabel kienet reġjun ultraperiferali
tal-Unjoni Ewropea, fl-1 ta' Jannar 2012 saret pajjiż u
territorju extra-Ewropew assoċjat mal-Unjoni Ewropea.
Skont l-Artikolu 203 tat-Trattat dwar
il-Funzjonament tal-Unjoni Ewropea, id-dispożizzjonijiet applikabbli
għall-pajjiżi u t-territorji extra-Ewropej assoċjati mal-Unjoni
Ewropea jridu jiġu adottati mill-Kunsill tal-Unjoni Ewropea, filwaqt li
dan jaġixxi b'mod unanimu. F'dan ir-rigward, id-Deċiżjoni
tal-Kunsill tas-27 ta' Novembru 2001 dwar l-assoċjazzjoni
tal-pajjiżi u t-territorji lil hinn mill-baħar mal-Komunità Ewropea
(minn issa 'l quddiem imsejħa "id-Deċiżjoni dwar
Assoċjazzjoni lil hinn mill-baħar") daħlet
fis-seħħ fit-2 ta' Diċembru 2001 u se tiskadi
fl-aħħar tal-2013. 
Din id-Deċiżjoni tal-Kunsill trid
tiġi emendata sabiex tieħu inkunsiderazzjoni l-modifika fit-Trattat
dwar il-Funzjonament tal-Unjoni Ewropea introdotta permezz
tad-Deċiżjoni tal-Kunsill Ewropew
tad-29 ta' Ottubru 2010 li timmodifika l-istatus tal-gżira
ta' Saint-Barthélemy fir-rigward tal-Unjoni Ewropea u li tipprevedi l-evoluzzjoni
ta' din il-kollettività Franċiża biex
mill-1 ta' Jannar 2012 'l hemm, tikseb l-istatus ta' pajjiż
u territorju extra-Ewropew assoċjat mal-UE.
2012/0024 (CNS)
Proposta għal
DEĊIŻJONI TAL-KUNSILL
li timmodifika d-Deċiżjoni
tal-Kunsill 2001/822/KE dwar l-assoċjazzjoni tal-pajjiżi u
t-territorji lil hinn mill-baħar mal-Komunità Ewropea
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, u b'mod partikolari l-Artikolu 203
tiegħu,
Wara li kkunsidra l-proposta mill-Kummissjoni
Ewropea,
Wara t-trażmissjoni tal-abbozz tal-att
leġiżlattiv lill-Parlamenti nazzjonali,
Wara li kkunsidra l-opinjoni tal-Parlament
Ewropew,
Filwaqt li jaġixxi skont proċedura
leġiżlattiva speċjali,
Billi:
(1)              
Id-Deċiżjoni tal-Kunsill Ewropew 2010/718/UE
tad-29 ta' Ottubru 2010, li timmodifika l-istatus tal-gżira
ta’ Saint-Barthélemy fir-rigward tal-Unjoni Ewropea[1], timmodifika t-Trattat dwar
il-Funzjonament tal-Unjoni Ewropea u b'mod partikolari l-Anness II
tiegħu, billi tinkludi l-gżira ta’ Saint-Barthélemy fil-lista
tal-pajjiżi u tat-territorji extra-Ewropej li għalihom japplikaw
id-dispożizzjonijiet tar-raba' parti tat-Trattat.
(2)              
Id-Deċiżjoni tal-Kunsill 2001/822/KE
tas-27 ta' Novembru 2001 dwar l-assoċjazzjoni
tal-pajjiżi u t-territorji lil hinn mill-baħar mal-Komunità Ewropea[2], tistabbilixxi l-qafas legali
għall-promozzjoni tal-iżvilupp ekonomiku u soċjali
tal-pajjiżi u t-territorji extra-Ewropej (minn issa 'l quddiem
imsejħa "l-PTLHB") u għaż-żieda
fir-relazzjonijiet ekonomiċi bejn dawn tal-aħħar u l-Unjoni
Ewropea. L-Anness I A tad-Deċiżjoni 2001/822/KE jistabbilixxi
l-lista tal-pajjiżi u t-territorji lil hinn mill-baħar (PTLHB)
koperti mill-assoċjazzjoni f'konformità mal-Artikolu 1(2)
tad-Deċiżjoni msemmija.
(3)              
Id-Deċiżjoni 2001/822/KE tibqa' tapplika
sal-31 ta' Diċembru 2013. Għaldaqstant,
l-Anness I A tagħha jrid jiġi mmodifikat bil-għan li
jieħu inkunsiderazzjoni l-bidla fl-istatus tal-gżira ta'
Saint-Barthélemy fir-rigward tal-Unjoni Ewropea, li
mill-1 ta' Jannar 2012 'l hemm saret pajjiż u territorju
extra-Ewropew.
(4)              
Id-Deċiżjoni 2010/718/UE tibda tapplika
mill-1 ta’ Jannar 2012. Għaldaqstant, jaqbel li jiġu
applikati għall-gżira ta' Saint-Barthélemy, id-dispożizzjonijiet
tad-Deċiżjoni 2001/822/KE li huma favorevoli għall-PTLHB u li ma
jimponux fuqhom xi obbligi partikolari, minbarra dawk relatati
mal-kooperazzjoni fil-finanzjament għall-iżvilupp. F'dan ir-rigward,
Franza tikkommetti ruħha li ma titlobx l-intervent tal-Fond Ewropew
għall-Iżvilupp għall-gżira ta' Saint-Barthélemy skont
l-ipprogrammar tal-perjodu 2007-2013,
ADDOTTA DIN ID-DEĊIŻJONI: 
Artikolu 1
L-Anness IA tad-Deċiżjoni
2001/822/KE hu mmodifikat kif ġej: jiddaħħal inċiż
bejn dak li jikkonċerna lil Saint Pierre u Miquelon u dak li
jikkonċerna lill-Aruba, li għandu jinqara kif ġej:
"− Saint-Barthélemy,".
Artikolu 2
Din id-Deċiżjoni tidħol
fis-seħħ l-għada tal-pubblikazzjoni tagħha f’Il-Ġurnal
Uffiċjali tal-Unjoni Ewropea.
L-Artikoli 1 sa 9, 34, 35, 38, 39(1) u
(7), 45(1), (2) il-punt a) u (3), 57 u 58 tad-Deċiżjoni
2001/822/KE japplikaw għall-gżira ta' Saint-Barthélemy
mill-1 ta' Jannar 2012.
Magħmula fi Brussel,
                                                                       Għall-Kunsill
                                                                       Il-President
[1]               ĠU L 325, 9.12.2010, p. 4.
[2]               ĠU L 314, 30.11.2001, p. 1.